ওলে রয়মা

ওলে ক্রিস্টেনসেন রয়মা (; ২৫ সেপ্টেম্বর ১৬৪৪ – ১৯ সেপ্টেম্বর ১৭১০) ছিলেন একজন ড্যানিশ জ্যোতির্বিজ্ঞানী, যিনি ১৬৭৬ সালে প্রথম দেখিয়েছিলেন যে আলো একটি সুনির্দিষ্ট গতিতে চলাচল করে। রয়মা এমন একটি আধুনিক থার্মোমিটার উদ্ভাবন করেছিলেন যা পানির স্ফুটনাঙ্ক ও হিমাঙ্কের নির্দিষ্ট বিন্দু দেখাতো।

রয়মা প্যারিসের রয়েল মানমন্দিরে কাজ করার সময় বৃহস্পতি (গ্রহ)-এর আইও উপগ্রহ নিয়ে চর্চা করতে গিয়ে আলোর গতি সম্পর্কে তার এই গুরুত্বপূর্ণ আবিষ্কার করেন। তিনি অনুমান করেছিলেন যে সূর্য থেকে পৃথিবীতে আলো পৌঁছাতে প্রায় ১১ মিনিট সময় লাগে। বর্তমান সূর্য-পৃথিবী দূরত্ব অনুযায়ী, রয়মার হিসেবে আলোর গতি আনুমানিক প্রতি সেকেন্ডে ২২০,০০০ কিলোমিটার, যা বর্তমান স্বীকৃত প্রতি সেকেন্ডে প্রায় ৩,০০,০০০ কিলোমিটারের তুলনায় কিছুটা কম।

বৈজ্ঞানিক সাহিত্যে তার নামের "রোমার", "রয়মাে", "রোমের", "Roemer", "Römer", বা "Romer" বিকল্প বানানও প্রচলিত।

জীবনী 

ওলে রয়মা ২৫ সেপ্টেম্বর ১৬৪৪ সালে আর্হুস শহরে জন্মগ্রহণ করেন। তার পিতা ক্রিস্টেন পেডারসেন (মৃত্যু ১৬৬৩) ছিলেন একজন ব্যবসায়ী ও নাবিক এবং তার মাতা আনা ওলুফসডাটার স্টর্ম ( – ১৬৯০) ছিলেন একজন প্রভাবশালী অল্ডারম্যান-এর কন্যা। ১৬৪২ সাল থেকে একই নামের আরও কয়েকজন ব্যক্তি থেকে নিজেকে আলাদা করতে তিনি তার নামের সঙ্গে "রয়মা" যোগ করেন, যার অর্থ ড্যানিশ দ্বীপ রোমোর অধিবাসী। ১৬৬২ সালে আর্হুস ক্যাথেড্রাল স্কুল থেকে স্নাতক সম্পন্ন করে রয়মা কোপেনহেগেন বিশ্ববিদ্যালয়-এ ভর্তি হন। সেখানে তার উপদেষ্টা ছিলেন রাসমুস বার্তোলিন, যিনি আইসল্যান্ড স্পার (স্বচ্ছ ক্যালসাইট খনিজ) দ্বারা দ্বৈত প্রতিসরণ আবিষ্কারের জন্য বিখ্যাত। রয়মা, বার্তোলিনের বাড়িতে থাকাকালীন, বার্তোলিনের প্রকাশনার কাজের প্রস্তুতির সময়ে টাইকো ব্রাহের জ্যোতির্বৈজ্ঞানিক পর্যবেক্ষণ থেকে গণিত ও জ্যোতির্বিদ্যার বিষয়ে শিক্ষা লাভ করেন।

ফরাসি সরকার কর্তৃক রয়মাকে নিয়োগ দেওয়া হয়েছিল। চতুর্দশ লুই তাকে ডফিনের শিক্ষক হিসেবে দায়িত্ব দেন এবং তিনি ভার্সাই প্রাসাদের দৃষ্টিনন্দন ঝরনাগুলোর নির্মাণেও অংশগ্রহণ করেন।

১৬৮১ সালে, রয়মা ডেনমার্কে ফিরে আসেন এবং কোপেনহেগেন বিশ্ববিদ্যালয়ে জ্যোতির্বিজ্ঞানের অধ্যাপক হিসেবে নিযুক্ত হন। একই বছরে তিনি রাসমুস বারথোলিনের কন্যা আন মেরি বারথোলিনের সঙ্গে বিবাহবন্ধনে আবদ্ধ হন। রয়মা একজন সক্রিয় পর্যবেক্ষক হিসেবেও কাজ করেছেন, কোপেনহেগেনের রুন্ডেতার্ন বিশ্ববিদ্যালয় মানমন্দির এবং নিজ বাসভবন থেকে নিজের তৈরি উন্নত যন্ত্র ব্যবহার করে পর্যবেক্ষণ চালিয়েছেন। দুর্ভাগ্যবশত, তার এই পর্যবেক্ষণসমূহ টিকে থাকেনি; ১৭২৮ সালের কোপেনহেগেনের বিশাল অগ্নিকাণ্ডে এগুলো নষ্ট হয়ে যায়। তবে তার এক সাবেক সহকারী এবং পরবর্তী সময়ে বিশিষ্ট জ্যোতির্বিজ্ঞানী পেদার হোরেবো রয়মার পর্যবেক্ষণগুলো সম্পর্কে বিস্তারিত লিখে রেখে গেছেন।

রাজ-গণিতজ্ঞ হিসেবে রয়মা ডেনমার্কে ১ মে ১৬৮৩ সালে প্রথম জাতীয় মাপ ও ওজন পদ্ধতি প্রবর্তন করেন। প্রথমে এটি রাইন ফুটের ভিত্তিতে করা হয়ছিলো, কিন্তু ১৬৯৮ সালে আরও সুনির্দিষ্ট জাতীয় মান গ্রহণ করা হয়। দৈর্ঘ্য ও আয়তনের জন্য তৈরি মানদণ্ডগুলোর পরবর্তী পরিমাপে চমৎকার মাত্রার নির্ভুলতা দেখা যায়। তার লক্ষ্য ছিল জ্যোতির্বৈজ্ঞানিক ধ্রুবক দ্বারা সংজ্ঞায়িত একটি পদ্ধতি তৈরি করা, যা দোলকের সাহায্যে নির্ধারিত হবে। তবে তার জীবদ্দশায় এটি প্রয়োগ করা সম্ভব হয়নি, কারণ সে সময় প্রযুক্তিগত সীমাবদ্ধতার কারণে এটি যথেষ্ট নির্ভুল ছিল না। উল্লেখযোগ্যভাবে, তিনি নতুন ড্যানিশ মাইলের সংজ্ঞা নির্ধারণ করেছিলেন, যা ছিল ২৪,০০০ ড্যানিশ ফুট (প্রায় ৭,৫৩২ মিটার)।

১৭০০ সালে, রয়মা রাজাকে ডেনমার্ক ও নরওয়েতে গ্রেগরিয়ান বর্ষপঞ্জি চালু করতে রাজি করান—এটি একশো বছর আগে টাইকো ব্রাহে চেষ্টা করেও করতে পারেননি।
রয়মা একটি তাপমাত্রা পরিমাপক স্কেল তৈরি করেন, যা তিনি তার ভাঙা পা সারানোর সময়ে তৈরি করেছিলেন।

১৭০৮ সালে রয়মার সঙ্গে সাক্ষাতের পর ড্যানিয়েল গ্যাব্রিয়েল ফারেনহাইট রয়মার স্কেলকে সামান্য পরিবর্তন করে থার্মোমিটার তৈরি করতে শুরু করেন, যা পরে ফারেনহাইট স্কেল হিসেবে পরিচিত হয় এবং বর্তমানে যুক্তরাষ্ট্র ও কিছু অন্যান্য দেশে ব্যবহৃত হয়।

রয়মা বেশ কিছু ড্যানিশ শহরে নৌচালনা বিদ্যালয় স্থাপন করেন।

১৭০৫ সালে, রয়মা কোপেনহেগেনের দ্বিতীয় প্রধান পুলিশ কর্মকর্তা হিসেবে নিযুক্ত হন এবং মৃত্যুর পূর্ব পর্যন্ত (১৭১০ সাল) এ পদে অধিষ্ঠিত ছিলেন। তার প্রথম কাজগুলোর একটি ছিল পুরো পুলিশ বাহিনী বরখাস্ত করা, কারণ তিনি মনে করেছিলেন যে তাদের মনোবল অত্যন্ত নিম্নমানের। তিনি কোপেনহেগেনে প্রথমবারের মতো সড়ক বাতির (তেলের বাতি) ব্যবস্থা করেন এবং ভিক্ষুক, দরিদ্র, বেকার ও যৌনকর্মীদের নিয়ন্ত্রণে কাজ করেন।

কোপেনহেগেনে রয়মা নতুন বাড়ি নির্মাণের নিয়ম তৈরি করেন, শহরের পানীয় জলের সরবরাহ ও নিষ্কাশন ব্যবস্থা পুনর্গঠন করেন, অগ্নি নির্বাপণের জন্য উন্নত সরঞ্জামের ব্যবস্থা করেন এবং শহরের রাস্তা ও চত্বরগুলোতে নতুন পাথরের পথ নির্মাণের পরিকল্পনা ও বাস্তবায়নে নেতৃত্ব দেন।

১৭১০ সালে ৬৫ বছর বয়সে রয়মার মৃত্যু হয়। তাকে কোপেনহেগেন ক্যাথেড্রালে সমাহিত করা হয়, যা কোপেনহেগেনের যুদ্ধ (১৮০৭)-এ ধ্বংস হয়ে যাওয়ার পর পুনর্নির্মিত হয়েছে। সেখানে একটি আধুনিক স্মৃতিসৌধও রয়েছে।

রয়মা এবং আলোর গতি 

দ্রাঘিমাংশ নির্ধারণ করা মানচিত্রবিদ্যা এবং নৌযাত্রায় একটি গুরুত্বপূর্ণ বাস্তব সমস্যা। স্পেনের তৃতীয় ফিলিপ এমন একটি পদ্ধতির জন্য পুরস্কার ঘোষণা করেন যা জাহাজের অবস্থান স্থলের দৃষ্টিসীমার বাইরে থাকলেও নির্ভুলভাবে দ্রাঘিমাংশ নির্ধারণ করতে পারে। গ্যালিলিও একটি পদ্ধতি প্রস্তাব করেছিলেন, যেখানে বৃহস্পতির উপগ্রহগুলোর গ্রহণের সময় পর্যবেক্ষণের মাধ্যমে দিনের সময় নির্ধারণ করে দ্রাঘিমাংশ হিসাব করা হবে; এটি কার্যত জোভিয়ান ব্যবস্থাকে একটি মহাজাগতিক ঘড়ি হিসেবে ব্যবহার করার প্রস্তাব ছিল। যদিও এই পদ্ধতি বাস্তবে তেমন কার্যকর প্রমাণিত হয়নি, কারণ গ্যালিলিওর সময়সূচিতে ত্রুটি ছিল এবং জাহাজ থেকে গ্রহণ পর্যবেক্ষণ করাও ছিল বেশ কঠিন। তবে কিছু পরিমার্জনের মাধ্যমে এটি ভূপৃষ্ঠে কার্যকর করা সম্ভব হয়েছিল।

কোপেনহেগেনে পড়াশোনা শেষে রয়মা ১৬৭১ সালে জিন পিকার্ড-এর সঙ্গে যুক্ত হয়ে ভেন দ্বীপে টাইকো ব্রাহে'র মানমন্দির ইউরেনিবোর্গ-এর পুরোনো অবস্থানে প্রায় ১৪০টি গ্রহণ পর্যবেক্ষণ করেন। এ পর্যবেক্ষণ কয়েক মাস ধরে চালানো হয়, যেখানে প্যারিসে জিওভান্নি ডোমেনিকো ক্যাসিনি একই গ্রহণগুলো পর্যবেক্ষণ করেন। গ্রহণের সময় তুলনা করে প্যারিস এবং ইউরেনিবোর্গের মধ্যে দ্রাঘিমাংশের পার্থক্য নির্ণয় করা হয়।

ক্যাসিনি ১৬৬৬ থেকে ১৬৬৮ সালের মধ্যে বৃহস্পতির উপগ্রহগুলো পর্যবেক্ষণ করেন এবং তার মাপজোকের মধ্যে কিছু অসামঞ্জস্য লক্ষ্য করেন, যা প্রথমে তিনি আলোর সুনির্দিষ্ট গতি থাকার কারণে হয়েছে বলে মনে করেন। ১৬৭২ সালে রয়মা প্যারিসে যান এবং ক্যাসিনির সহকারী হিসেবে বৃহস্পতির উপগ্রহগুলো পর্যবেক্ষণ চালিয়ে যান। রয়মা নিজের পর্যবেক্ষণগুলো ক্যাসিনির সঙ্গে যুক্ত করেন এবং লক্ষ করেন যে গ্রহণের মধ্যবর্তী সময় (বিশেষ করে আইও'র ক্ষেত্রে) পৃথিবী বৃহস্পতির কাছাকাছি এলে ছোট হয়ে আসে এবং দূরে গেলে বেড়ে যায়। ক্যাসিনি ১৬৭৬ সালের ২২ আগস্ট বিজ্ঞান একাডেমিতে এই ঘোষণা দেন:

দ্বিতীয় এই অসমতাটি এমন মনে হয় যে উপগ্রহ থেকে আমাদের কাছে আলো পৌঁছাতে কিছু সময় লাগে; আলোকে পৃথিবীর কক্ষপথের অর্ধ-ব্যাসের সমান একটি দূরত্ব অতিক্রম করতে প্রায় দশ থেকে এগারো মিনিট সময় লাগে বলে মনে হয়।

অদ্ভুতভাবে, ক্যাসিনি এই ব্যাখ্যা পরিত্যাগ করেন, যা রয়মা গ্রহণ করেন এবং পিকার্ড ও তার নিজের ১৬৭১ থেকে ১৬৭৭ সালের মধ্যে করা কিছু নির্বাচিত পর্যবেক্ষণের মাধ্যমে এটি অখণ্ডভাবে প্রমাণ করার চেষ্টা করেন। রয়মা ফরাসি বিজ্ঞান একাডেমিতে তার ফলাফল উপস্থাপন করেন এবং এটি ৭ ডিসেম্বর ১৬৭৬ সালে জার্নাল দে সাভাঁ-এ প্রকাশিত  নামে একটি সংক্ষিপ্ত প্রবন্ধে অজ্ঞাতনামা একজন প্রতিবেদক দ্বারা সারসংক্ষেপ আকারে প্রকাশিত হয়। দুর্ভাগ্যক্রমে, প্রতিবেদক সম্ভবত নিজের সীমিত বোঝাপড়া লুকানোর জন্য ধোঁয়াশাপূর্ণ ভাষা ব্যবহার করেন, যা রয়মার যুক্তি আরও জটিল করে তোলে। রয়মা নিজে তার ফলাফল কখনও প্রকাশ করেননি।

রয়মার যুক্তি ছিল নিম্নরূপ। চিত্রটি অনুসরণ করে ধরুন পৃথিবী L বিন্দুতে রয়েছে এবং বৃহস্পতির ছায়া থেকে আইও D বিন্দুতে বেরিয়ে আসছে। আইওর কয়েকটি কক্ষপথ পার হওয়ার পর, প্রতি কক্ষপথ ৪২.৫ ঘণ্টায় সম্পন্ন হয়, পৃথিবী K বিন্দুতে পৌঁছায়। যদি আলো তাৎক্ষণিকভাবে প্রচারিত না হয়, তবে K-তে পৌঁছাতে প্রয়োজনীয় অতিরিক্ত সময় পর্যবেক্ষণকৃত বিলম্বটি ব্যাখ্যা করতে পারে, যা তিনি প্রায় সাড়ে ৩ মিনিট হিসাবে গণনা করেন। রয়মা C বিন্দুতে গ্রহণ পর্যবেক্ষণ করেন F এবং G অবস্থান থেকে, যাতে গ্রহণ, অকল্টেশন এবং চাঁদের ছায়াপাত নিয়ে বিভ্রান্তি এড়ানো যায়। নিচের সারণিতে ১৬৭৬ সালের তার পর্যবেক্ষণগুলো দেওয়া হয়েছে, যার মধ্যে রয়েছে ৭ আগস্টের গ্রহণ, যা H-এ বিপরীত বিন্দুতে ছিল বলে মনে করা হয় এবং ৯ নভেম্বর প্যারিস মানমন্দিরে ১০ মিনিট বিলম্বিতভাবে পর্যবেক্ষণ করা হয়।.

রয়মা বিভিন্ন পর্যবেক্ষণ এবং পরীক্ষা-ত্রুটি পদ্ধতির মাধ্যমে আট বছর ধরে তিনি আইওর ইফিমেরিস গণনার সময় আলোর বিলম্ব হিসাব করার উপায় উদ্ভাবন করেন। তিনি এই বিলম্বটি বৃহস্পতির সাথে নির্দিষ্ট কোণ অনুযায়ী পৃথিবীর অবস্থানের অনুপাতে গণনা করেন: Δt = 22·()[মিনিট]। যখন কোণ α ১৮০° হয়, বিলম্বটি ২২ মিনিট হয়, যা পৃথিবীর কক্ষপথের ব্যাসের সমান দূরত্ব পাড়ি দেওয়ার জন্য আলোর প্রয়োজনীয় সময় হিসেবে ব্যাখ্যা করা যায় (H থেকে E পর্যন্ত)। (তবে, E বিন্দু থেকে বৃহস্পতি দৃশ্যমান নয়।) এই ব্যাখ্যা থেকে রয়মার পর্যবেক্ষণের একটি নির্ভুল ফলাফল পাওয়া সম্ভব হয়: আলোর গতির সাথে পৃথিবীর সূর্যকে প্রদক্ষিণের গতির অনুপাত, যা বছরের সময়কালকে π দ্বারা ভাগ করার সাথে ২২ মিনিটের তুলনা দিয়ে নির্ণীত হয়:

 ≈ ৭,৬০০।

তুলনায়, আধুনিক মান প্রায়  ≈ ১০,১০০।

রয়মা এই অনুপাত গণনা করেননি এবং আলোর গতির কোনো মান প্রদানও করেননি। তবে তার তথ্য থেকে অনেকেই আলোর গতি নির্ণয় করেছিলেন, প্রথমে ক্রিশ্চিয়ান হুইগেন্স, যিনি রয়মার সঙ্গে যোগাযোগ করে আরও তথ্য সংগ্রহ করেন এবং গণনা করেন যে আলো প্রতি সেকেন্ডে  পৃথিবীর ব্যাস পাড়ি দেয়, যা প্রায় ২১২,০০০ কিমি/সেকেন্ড।

আলোর গতি সীমিত এই মতবাদ পুরোপুরি গ্রহণ করা হয়নি, যতক্ষণ না জেমস ব্র্যাডলি ১৭২৭ সালে তথাকথিত আলোর অ্যাবারেশন পর্যবেক্ষণ করেন।

১৮০৯ সালে, আইওর পর্যবেক্ষণ কাজে লাগিয়ে কিন্তু এবার আরও সুনির্দিষ্ট পর্যবেক্ষণের এক শতাব্দীর বেশি সময়ের উপাত্ত ব্যবহার করে জ্যোতির্বিজ্ঞানী জাঁ বাতিস্ত জোসেফ ডেলাম্ব্রে সূর্য থেকে পৃথিবীতে আলো পৌঁছাতে ৮ মিনিট ১২ সেকেন্ড সময় লাগে বলে জানান। খ-বিভক্ত কক্ষপথের (astronomical unit) জন্য প্রাপ্ত মান অনুযায়ী, এর ফলে আলোর গতি ৩০০,০০০ কিমি/সেকেন্ডের একটু বেশি নির্ণীত হয়। আধুনিক মান ৮ মিনিট ১৯ সেকেন্ড, এবং গতি ২৯৯,৭৯২.৪৫৮ কিমি/সেকেন্ড।

প্যারিস মানমন্দিরে একটি ফলক স্থাপিত আছে, যেখানে এই ড্যানিশ জ্যোতির্বিজ্ঞানী কাজ করেছিলেন, যা কার্যত এই গ্রহে প্রথম একটি সার্বজনীন পরিমাণ পরিমাপের স্মারক হিসেবে বিবেচিত হয়।

উদ্ভাবন ও আবিষ্কার 
কোপেনহেগেনে প্রথম সড়ক বাতি স্থাপনের পাশাপাশি, রয়মা মেরিডিয়ান বৃত্ত, অল্টাজিমুথ, এবং প্যাসেজ ইন্সট্রুমেন্ট (যা ট্রানজিট ইন্সট্রুমেন্ট নামেও পরিচিত, এবং এর অনুভূমিক অক্ষ পূর্ব-পশ্চিম দিকে স্থির থাকে না) উদ্ভাবন করেছিলেন।

ওলে রয়মা পদক 
প্রতি বছর ড্যানিশ প্রাকৃতিক বিজ্ঞান গবেষণা কাউন্সিল কর্তৃক বিশিষ্ট গবেষণার জন্য  প্রদান করা হয়।

ওলে রয়মা জাদুঘর 
ওলে রয়মা জাদুঘর ডেনমার্কের হোয়ে-টাসট্রুপ পৌরসভায় অবস্থিত, যেখানে রয়মার মানমন্দির  এর খননকৃত স্থান রয়েছে। মানমন্দিরটি ১৭০৪ সালে খোলা হয়েছিল এবং প্রায় ১৭১৬ সাল পর্যন্ত চালু ছিল, পরে অবশিষ্ট যন্ত্রপাতি কোপেনহেগেনের রুন্ডেটার্নে স্থানান্তর করা হয়। জাদুঘরে প্রাচীন ও আধুনিক বিভিন্ন জ্যোতির্বৈজ্ঞানিক যন্ত্রের বড় সংগ্রহ প্রদর্শিত হয়। ১৯৭৯ সালে এটি খোলা হয় এবং ২০০২ সাল থেকে ক্রপেডাল জাদুঘরের একটি অংশ হিসেবে পরিচালিত হচ্ছে।

সম্মাননা 
ডেনমার্কে বিভিন্ন সময়ে ওলে রয়মাকে সম্মানিত করা হয়েছে। তার ছবি মুদ্রায় ব্যবহৃত হয়েছে, তার নামে  নামকরণ করা হয়েছে, এবং আরহুস ও কোপেনহেগেনের রাস্তাগুলোর নামকরণ করা হয়েছে (ওলে রয়মা্স গাদে এবং  যথাক্রমে)। আরহুস বিশ্ববিদ্যালয়ের জ্যোতির্বিজ্ঞান মানমন্দিরের নাম ওলে রয়মা মানমন্দির রাখা হয়েছে। এছাড়া নির্বাচিত তারার বয়স, তাপমাত্রা এবং ভৌত ও রাসায়নিক অবস্থার পরিমাপের জন্য একটি ড্যানিশ স্যাটেলাইট প্রকল্পের নামকরণ করা হয়েছিল । তবে এই প্রকল্পটি ২০০২ সালে আটকে যায় এবং আর কখনও বাস্তবায়িত হয়নি।

চাঁদের রয়মা ক্র্যাটার তার নামে নামকরণ করা হয়েছে।

জনপ্রিয় সংস্কৃতিতে 
১৯৬০-এর দশকে ফ্ল্যাশ কমিক বইয়ের সুপারহিরো তার গতি "রয়মা"  এককে মাপতেন, ওলে রয়মার আলোর গতি "আবিষ্কার"-এর প্রতি সম্মান জানিয়ে।

ল্যারি নিভেন-এর ১৯৯৯ সালের উপন্যাস রেইনবো মার্স-এ একটি বিকল্প ইতিহাসের টাইমলাইনে ওলে রয়মাকে মঙ্গলীয় জীবনের পর্যবেক্ষণকারী হিসেবে উল্লেখ করা হয়েছে।

ওলে রয়মাকে ২০১২ সালের এম্পায়ার: টোটাল ওয়ার (Empire: Total War) ভিডিও গেমে ডেনমার্কের একজন ভদ্রলোক চরিত্র হিসেবে উপস্থিত হয়েছেন।

২০১৬ সালের ৭ ডিসেম্বর গুগল ডুডল ওলে রয়মাকে উৎসর্গ করা হয়।

টীকা ও তথ্যসূত্র

উৎস

বহিঃসংযোগ 

 রয়মা, ওলে ক্রিস্টেনসেন (গ্যালিলিও প্রকল্পে )
 Démonstration touchant le mouvement de la lumière (১৬৭৬ সালের প্রবন্ধটি, প্রাচীন ফরাসি ভাষায়, সাধারণ পাঠ্য হিসেবে)
 রয়মা এবং ডপলার নীতি (রয়মার ফলাফলের বিস্তারিত তথ্য)
  ভৌতবিদ ওলে রয়মা (ড্যানিশ ভাষায়)
 ক্রপেডাল জাদুঘর
 ৫০ ড্যানিশ ক্রোনার মুদ্রায় ওলে রয়মা 

ডেনীয় জ্যোতির্বিজ্ঞানী
১৬৪৪-এ জন্ম
১৭১০-এ মৃত্যু
জ্যোতির্বিজ্ঞানী
১৭শ শতাব্দীর ডেনীয় জ্যোতির্বিজ্ঞানী
১৮শ শতাব্দীর ডেনীয় জ্যোতির্বিজ্ঞানী
ফরাসি বিজ্ঞান একাডেমির সদস্য
ডেনীয় বৈজ্ঞানিক যন্ত্র নির্মাতা